stanford-oval/wikipedia huggingface dataset:
Joe Quimby

| Pormestari Joe Quimby |
| --- | --- |

Ensiesiintyminen:  ”Ihme” (2. tuotantokausi)
Ääninäyttelijät:  Dan Castellaneta
Henkilötiedot
Sukupuoli:  Mies
Hiukset:  Ruskeat
Ikä:  40
Ammatti:  Springfieldin pormestari
Tärkeimmät sukulaiset:  vaimo Martha Quimby veli Clovis useita veljenpoikia
Joseph "Joe" Fitzpatrick Fitzgerald Fitzhenry Quimby (lempinimeltään "Diamond Joe" Quimby, yleensä pelkästään pormestari Quimby) on kuvitteellinen hahmo yhdysvaltalaisessa piirrossarjassa Simpsonit. Hahmon ääninäyttelijä on Dan Castellaneta. Quimby on kuvitteellisen Springfieldin kaupungin pitkäaikainen pormestari. Hahmo esiintyi ensimmäisen kerran 2. tuotantokauden jaksossa ”Ihme”.
Pormestari Quimbyn hallinto on korruptoitunut ja epäpätevä ja etenee skandaalista toiseen, mutta säilyttää jotenkin aina kansansuosionsa. Quimby on kiinnostunut vain asemansa säilyttämisestä, eikä hänellä ole varsinaista poliittista ohjelmaa, aatetta tai tavoitteita. Hän myötäilee herkästi Springfieldille tyypillisiä vihaisia väkijoukkoja ja lupaa asukkaille mitä tahansa, oli se järkevää tai ei.
Erityisen usein Quimby joutuu seksiskandaaleihin, sillä hän pettää häpeämättömän avoimesti vaimoaan nuorempien naisten kanssa. Hänen vaimonsa Martha Quimby (ääninäyttelijä Tress MacNeille) esiintyy sarjassa harvakseltaan. Huomattavasti useammin pormestari Quimby nähdään Miss Springfield -nimisen kauneuskuningattaren kanssa, joka selvästi on hänen rakastajattarensa.
Quimby käyttää iskulausettaan ”Vote Quimby” (Äänestäkää Quimbyä) kaikissa mahdollisissa ja mahdottomissa tilanteissa, jopa jäädessään kiinni rakastajattariensa sängyssä. Quimbyn toinen toistuva hokema sarjassa on ”julistan tämän päivän [sen-ja-sen asian] päiväksi”. Hänellä on myös tapana pitää aina yllään nauhaa, jossa lukee mayor (”pormestari”).
Quimby edustaa demokraattista puoluetta.
Todelliset esikuvat

Quimbyn esikuvana voidaan pitää Yhdysvaltain presidentti John F. Kennedyä ja muita Kennedyn suvun miespoliitikkoja. Kennedyjen tavoin Quimby on demokraatti, puhuu samanlaisella massachusettsilaisella aksentilla kuin John F. Kennedy, ja hänen keskimmäinen nimensä on Fitzgerald. Lisäksi Quimby lainaa useita presidentti Kennedyn legendaarisia lauseita ja vääntelee niitä ("Ich bin ein Springfielder"). Myös Quimbyn seksihurjastelut voi nähdä viittauksena John F. Kennedyn jälkeenpäin paljastuneisiin lukuisiin irtosuhteisiin. Quimbyssä on nähty yhtäläisyyksiä myös presidentin veljeen, senaattori Ted Kennedyyn, jonka menneisyyttä varjosti kuuluisa hämärä onnettomuus.
Henkilöhistoria

Quimby on peräisin varakkaasta suvusta ja asuu ylellisessä kartanossa. Hänet on vuodesta 1986 lähtien valittu toistuvasti Springfieldin pormestariksi huolimatta kaupungin varojen kavaltamisesta, lahjusten otosta muun muassa mafioso Läski-Tonylta ja kymmenistä isyyssyytteistä kymmeniltä eri naisilta.
Sinnikkäästi virassaan pysyttelevä Quimby hävinnyt vaaleissa vain kahdesti: 6. tuotantokauden jaksossa ”Kuolleet sielut” hän hävisi Sideshow Bobille, jonka voitto kuitenkin perustui valeääniin, ja asian paljastuttua Quimby palasi pormestariksi. 29. tuotantokauden jaksossa ”Pitkätukkainen pormestari” Quimby hävisi Marge Simpsonille, mutta jakson epilogissa kerrottiin myös Margen joutuneen erotetuksi ja Quimbyn palanneen jälleen virkaansa.
12. kauden jaksossa ”Homerin kotisivu” Quimby oli rakentanut takapihalleen uima-altaan kaupungin tietyörahoilla. Homer Simpsonin paljastettua asian Quimby väitti toimittajille: "Olemme löytäneet muinaisen kaupungin rauniot".
Kun ala-asteen koululle toimitettu maito paljastui rotanmaidoksi, mafian kanssa tehty Springfieldin maitosopimus raukesi, mutta Quimbyn henkivartijana toiminut Homer pelasti pormestarin hengen Läski-Tonyn järjestämässä murhayrityksessä.
Juho Rajala

Juho Rajala (s. 6. elokuuta 1985) on suomalainen lentopallovalmentaja ja entinen lentopalloilija, pelipaikaltaan libero.
Rajala toimii lentopallon mestaruusliigan Vantaa Ducksin päävalmentajana kaudella 2019–2020. Tätä ennen hän toimi valmentajana naisten 1-sarjassa kolmen kauden ajan eri seuroissa.
Peliura

Rajala on Oulunsalosta kotoisin oleva liberopelaaja. Rajala edusti Oulunsalon Vasamaa koko junioriuransa ajan.
Miesten Lentopallon Mestaruusliigassa Rajala debytoi 1.10.2003 oululaisen Ettan riveissä Perungan Poikia vastaan. Ettassa Rajala pelasi 2003–2005. Seuraavat kaksi kautta 2005–2007 Rajala pelasi Raision Loimussa ennen siirtymistään vuonna 2007 Kempeleen Lentopalloon. Kahden Kempeleen kauden jälkeen ura jatkui seuran nimenvaihdon myötä Sun Volleyssa seuraavat kolme kautta tuoden tuplamestaruuden 2010.
Raision Loimuun Rajala siirtyi takaisin kaudeksi 2012–2013. Hänet valittiin kauden ensimmäiseen kuukauden tähdistöön liberoksi syys-lokakuussa. Rajala jatkoi kaudella 2013–2014 Raision Loimun riveissä, Lentopallon Mestaruusliigassa, jonka jälkeen hän siirtyi Ettaan, jossa päätti peliuransa kauteen 2015–2016. Rajala valittiin myös  Suomen miesten lentopallomaajoukkueeseen keväällä 2013.
Lisäksi Rajala on edustanut aikuisten sarjatasoilla nuorten maajoukkuetta, kun hän opiskeli Kuortaneen valtakunnallisessa valmennuskeskuksessa. Kuortaneella opiskellessaan Rajala edusti nuorten maajoukkuetta 1-sarjassa.
Saavutukset

SM-liigan all-stars libero 2010
SM-kulta 2010
Suomen Cupin kultaa 2009
Suomen Cupin hopeaa 2005
Mestaruusliigan kuukauden tähdistössä syys-lokakuussa 2012
Joukkueet

2001–2003 Kempeleen Pyrintö (1-sarja)
2003–2005 Etta (SM-Liiga)
2005–2007 Raision Loimu (SM-liiga)
2007–2009 Kempeleen Lentopallo (SM-liiga)
2009–2012 Sun Volley, Oulu (SM-liiga)
2012–2014 Raision Loimu (Mestaruusliiga)
2014–2016 Etta (Mestaruusliiga)
Jürgen Schopp

Jürgen Schopp Tampereen yliopistolla vuonna 2016.
Jürgen Franz Schopp (s. 7.tammikuuta 1946 Waldkirchen, Saksa) on tamperelainen lehtori emeritus ja käännöstieteilijä. Hän on toiminut saksan käännöstieteen lehtorina Tampereen yliopiston kieli-, käännös- ja kirjallisuustieteiden yksikössä (ent. Kieli-ja käännöstieteiden laitos) vuodesta 1982 lähtien.
Koulutus- ja urahistoria

Jürgen Schopp valmistui oppisopimuksella latojaksi Stuttgartin Schwabenverlag-kustantamosta vuonna 1963 ja ylioppilaaksi Stuttgartin iltalukiosta vuonna 1972.
Vuosina 1972–1977 Schopp suoritti maisterintutkinnon Kielin Christian-Albrechts-Universität-yliopistossa Saksassa pääaineenaan pohjoismainen filologia sekä sivuaineinaan germaaninen filologia ja folkloristiikka. Hän valmistui Åbo Akademista filosofian kandidaatiksi vuonna 1979 pääaineenaan germaaninen filologia sekä sivuaineinaan pohjoismainen filologia ja pohjoismainen folkloristiikka. Tampereen yliopistossa hän opiskeli saksan kielen kääntämisen ja tulkkauksen tutkinto-ohjelmassa, josta valmistui filosofian lisensiaatiksi vuonna 1996 ja filosofian tohtoriksi vuonna 2005.
Schoppin työura alkoi Saksassa ja Hollannissa, joissa hän toimi latojana graafisen alan yrityksissä vuosina 1963–1971. Kielenopetus astui kuvioihin, kun hän toimi saksan kielen opettajana Turussa Oy Wärtsilä Ab:ssa ja Raision Tehtaat Oy:ssä vuosina 1978–1979. Korkeakouluissa hän opetti saksaa vuodesta 1978 lähtien. Ensiksi hän oli saksan kielen tuntiopettajana Åbo Akademin ja Tampereen yliopiston Germaanisen filologian laitoksissa,  minkä jälkeen hän siirtyi Tampereen kieli-instituuttiin Saksan osastolle lehtoriksi 1979–1981 väliseksi ajaksi.
Tampereen kieli-instituutista tuli osa Tampereen yliopiston Kääntäjän koulutuslaitosta vuonna 1981, mistä lähtien Schopp toimi lehtorina Saksan käännöstieteessä vuoteen 2010 asti. Schopp on opettanut Tampereen yliopistossa muun muassa saksan kielioppia ja kirjallista viestintää, typografiaa, tulkkausta sekä virallisten käännösten laatimista kieliparilla suomi-saksa.
Schopp on jäsenenä kansainvälisessä tutkijaryhmässä, jossa on mukana tutkijoita eri yliopistoista: norjalaisesta Høgskolen i Østfoldista, kreikkalaisesta Joonian yliopistosta, slovenialaisesta Ljubljanan yliopistosta, italialaisesta Cagliarin yliopistosta ja Tampereen yliopistosta.
Tärkeimmät tutkimukset

Schopp on tunnettu ammattimaista kääntämistä ja typografiaa käsittelevästä tutkimuksestaan. Käännöstutkimuksessaan hän on pääosin tarkastellut kääntämistä translatorisena toimintana, jonka tavoitteena on tuottaa lähdekielellä kirjoitetusta materiaalista kohdekielessä – ja kulttuurissa toimivia viestintävälineitä. Typografisessa tutkimuksessaan hän on keskittynyt siihen, miten julkaisuohjelmien yleistyminen on vaikuttanut typografian demokratisoitumiseen ja tätä kautta myös ammattimaisen typografian muutoksiin.
Schoppin saksan käännöstieteeseen kuuluva väitöskirja Gut zum Druck? - Typographie und Layout im Übersetzungsprozeß tarkastettiin Tampereen yliopistossa vuonna 2005. Siinä hän yhdistää kirjapainoalan ja käännöstieteen tutkimusta toisiinsa ja kuvaa, miten ammattimaisen kääntäjän tulisi olla perillä myös julkaisujen ulkoasuun ja toimittamiseen liittyvistä tekijöistä. Yksi Schoppin tärkeimmistä teoksista on myös Typografie und Translation, joka on typografian opaskirja kääntäjille. Lisäksi Schopp on kirjoittanut runsaasti artikkeleita kääntämisestä asiantuntijatoimintana.
Yhdistystoiminta

Schopp on kuulunut ammattiinsa läheisesti liittyviin yhdistyksiin. Hän oli käännösalan tutkimusyhteisö EST:n (European Society for Translation Studies) perustajajäsen vuonna 1992 ja oli yhteisön jäsen aina vuoteen 2015 asti. Hän on myös suunnitellut kyseiselle yhteisölle logon vuonna 1995. Lisäksi hän on mukana kansainvälisessä Gutenberg-seurassa, joka keskittyy kirjapainoalan historiantutkimukseen.
Jürgen Schoppin teoksen Typografie und Translation kansikuva.
Jürgen Schoppin suunnittelema EST-yhteisön logo.
Johannes Erm

| Johannes Erm |
| --- | --- |
 Johannes Erm vuonna 2019.
Henkilötiedot
Syntynyt: 26. maaliskuuta 1998 Tartto
Kansalaisuus:   Viro
Uran tiedot
Pituus:  197 cm
Laji:  kymmenottelu
Seura:  Spordiklubi Leksi 44  Georgia Bulldogs (2017-21) Spordiklubi Leksi 44 (2021-)
Kilpauran kesto:  2010-
Valmentaja:  Holger Peel (2011–17)  Petros Kyprianou (2017-21)   James Thomas (2022-23)  Holger Peel (2023-)
Saavutukset
Paras sijoitus maailmanrankingissa:  Maailmantilastossa  kymmenottelussa : 2019: 7. (8 445)  2022: 21. (8 213)  2023: 21. (8 250)  2023: 13. (8 484)
 Tietolaatikko päivitetty 21. toukokuuta 2024 
| Mitalit | Mitalit | Mitalit |  |
| --- | --- | --- | --- |
|  Budapestin MM-kisojen viimeinen laji 1 500 metriä. Johannes Erm sijoittui lopputuloksissa sijalle 9. |  Budapestin MM-kisojen viimeinen laji 1 500 metriä. Johannes Erm sijoittui lopputuloksissa sijalle 9. |  Budapestin MM-kisojen viimeinen laji 1 500 metriä. Johannes Erm sijoittui lopputuloksissa sijalle 9. |  |
Maa:   Viro
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Kultaa | Rooma 2024 | kymmenottelu |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Pronssia | Glasgow 2024 | seitsenottelu |  |
| U20 MM-kisat  | U20 MM-kisat  | U20 MM-kisat  |  |
|  Pronssia | Bydgoszcz 2016 | kymmenottelu |  |
| U20 EM-kisat  | U20 EM-kisat  | U20 EM-kisat  |  |
|  Hopeaa | Grosseto 2017 | kymmenottelu |  |
| U23 EM-kisat  | U23 EM-kisat  | U23 EM-kisat  |  |
|  Hopeaa | Gävle 2019 | kymmenottelu |  |
Johannes Erm (s. 26. maaliskuuta 1998 Tartto) on virolainen kymmenottelija ja Euroopan-mestari vuonna 2024. Hän on edustanut Viroa kaksi kertaa MM-kisoissa, kerran olympialaisissa 2020-luvun luvun alusta lähtien. Sitä ennen hän saavutti U20- ja U23-vuotiaiden MM-mitaleja. Paras saavutus on ollut MM-kisojen 9. sija vuonna 2022 ja 2023.
Nuorten sarjojen kymmenottelun EM- ja MM-mitalisti

Urheilu-uransa alussa Erm kilpaili aluksi hyppylajeissa. Vuonna 2014 hän kilpaili ensimmäistä kertaa kymmenenottelussa kansallisella tasolla ja tuli heti Viron U18-mestariksi. Vuonna 2016 hän kilpaili kymmenenottelussa alle 20-vuotiaiden MM-kisoissa Bydgoszczissa. Tuloksella 7 879 pistettä hän saavutti U20-sarjan MM-pronssia. Vuonna 2017 hän saavutti ensimmäistä kertaa yli 8 000 pistettä kymmenenottelussa alle 20-vuotiaiden EM-kisoissa Grossetossa. Hän saavutti EM-hopeaa tuloksela 8 141 pistettä. Tässä vaiheessa Ermin valmentaja oli Holger Peel.
Aikuisura kymmenottelussa > Siirtyminen Yhdysvaltoihin Georgian yliopistoon

Suoritettuaan lukion Tallinnassa Erm siirtyi Yhdysvaltoihin Georgian yliopistoon Athens'iin opiskeluaineina viestintä ja konetekniikka. Esimerkkinä siirtymisessä Georgiaan oli maanmies Maicel Uibo, joka oli siirtynyt vuonna 2016 sinne. Erm kuului vuodesta 2017 lähtien yliopiston urheilujoukkue Georgia Bulldogsiin. Valmentajina Georgian yliopistossa toimivat Petros Kyprianou vuosina 2017-2021 ja James Thomas 2021-2023. Vuonna 2018 Erm esiintyi ensisijaisesti kymmenottelussa amerikkalaisissa kisoissa. Keväällä 2018 hän kilpaili useissa sisäseitsemänotteluissa, joissa hän teki useita henkilökohtaisia ​​ennätyksiä.
Kesällä 2019 Erm kilpaili kuitenkin Euroopassa alle 23-vuotiaiden EM-kisoissa Gävlessä, jossa hän voitti hopeamitalin tuloksella 8 445 pistettä saksalaisen Niklas Kaulin voittaessa U23-sarjan EM-mestaruuden. Ermin tulos oikeutti hänet 10 parhaan tuloksen tehneen joukkoon kaudella 2019, ja samalla hän rikkoi myös Tokion olympialaisten karsintarajan. Samoissa U23 EM-kisoissa Erm osallistui myös pituushyppyyn sijoituksen ollessa 15.
Johannes Ermin Amerikan aika moniottelussa oli menestyksekäs, sillä hän sijoittui kymmenottelussa ensimmäisenä keväänä eli keväällä 2018 kolmanneksi tuloksella 8 046 NCAA:n mestaruuskisoissa ja voitti keväällä 2019 mestaruuden tuloksella 8 352. Vuoden 2018 kisoissa NCAA-hopeaa saavutti maanmies Karl Saluri, joka myös opiskeli Georgian yliopistossa. Vastaavissa NCAA:n sisähallin seitsenotteluissa oli Erm vuonna 2018 neljäs ja 2019 viides.
Vuonna 2018 Georgian yliopistoon saapui lisää virolaisia, kun myös kymmenottelija Karel Tilga aloitti opiskelun ja urheilun Georgian yliopistossa.
Ermin valmistautumista Tokion olympialaisiin hankaloitti sormi- ja jalkavamma. Hän pystyi kuitenkin kilpailemaan olympialaisissa sijoittuen 11:ksi tuloksella 8 213 pistettä ollen samalla paras kolmesta virolaisesta eli muut virolaiset olivat Uibo ja Tilga.
Johannes Erm kilpaili vielä NCAA:n sisähallimestaruuskilpailuissa keväällä 2023 ilman suurempaa menestystä ennen siirtymistään takaisin Viroon.
Aikuisura kymmenottelussa > Paluu Viroon kymmenottelu-uran jatkuessa

Johannes Ermillä jäivät vuoden 2022 EM-kisat väliin Janek Õiglasen, Uibon ja Tilgan osallistuessa virolaisedustajina kisoihin. Myöhemmin syksyllä hän osallistui Eugenen MM-kisoihin, joissa hän sijoittui 9:ksi pistein 8 227. Seuraavana vuonna MM-kisat järjestettiin Budapestissä ja niissä Erm oli jälleen 9. pistein 8 484. Virolaisista paras oli näissä kisoissa Karel Tilga sijalla 4.
Olympiavuosi 2024 alkoi paremmin kuin aiemmat, kun Erm sijoittui Glasgow'n sisähallin MM-kisoissa 3:ksi Ehammerin ja Skotheimin jäljessä. Toukokuussa Erm oli perinteellisessä Götzisin kisassa 3. tuloksella 8  462 pistettä. Rooman EM-kilpailussa Erm voitti Euroopan-mestaruuden tuloksella 8 764.
Omat ennätykset

60 m 6,90 (2024, Glasgow)
100 m 10,60 (2024, Rooma)
400 m 46,81 (2024, Rooma)
1 000 m 2.36,02 (2020, Fayateville)
1 500 m 4,22,19 (2023, Budapest)
60 m aitajuoksu 8,03 (2020, Fayateville)
110 m aitajuoksu 14,19 (2019, Athens)
korkeushyppy 2,04 (2023, Tallinna)
seiväshyppy 5,20 (2024, Rooma)
pituushyppy 7,98 (2018, Eugene)
kuulantyöntö 15,72 (2024, Glasgow)
kiekonheitto 49,39 (2020, Tallinna)
keihäänheitto 62,71 (2024, Rooma)
seitsenottelu 6340 (2024, Glasgow)
kymmenenottelu 8 764 (2024, Rooma)
Saavutukset

Kymmenottelussa:
Ikäluokkien mestaruuskisoissa:
U20 MM-pronssia 2016
U20 EM-hopea 2017
U23 EM-hopea 2019
MM-kisasijoitukset:
2022 Eugene: 8 227 (9.)
2023 Budapest: 8 484 (9.)
2024 Glasgow:6 340 (pronssi) (sisähallikisat, seitsenottelu)
EM-kisasijoitukset:
2024 Rooma: 8764 (1.)
Viron mestaruuskisoissa:
2. sija vuoden 2016 kymmenottelussa, tuloksella 7 593
2. sija vuoden 2022 kymmenottelussa, tuloksella 8 250
Yhdysvaltain ylopistomestaruuskisoissa (NCAA):
3. sija vuoden 2018 kymmenottelussa, tuloksella 8 046
1. sija vuoden 2019 kymmenottelussa, tuloksella 8 352
Seitsenottelussa:
3. sija sisäratojen MM-kilpailuissa 2024, tuloksella 6340
Muut tunnustukset:
Viron vuoden miesurheilija 2023.
Budapestin vuoden 2023 MM-kisojen kymmenottelijat yhteisessä lopputervehdyksessään. Johannes Erm kuvassa neljäs vasemmalta. Virolaisia oli kisassa kaikkiaan kolme eli Tilgan lisäksi Janek Õiglane (kuudes vasemmalta) ja Karel Tilga (toinen vasemmalta).
Jääkiekon SM-liigakausi 2021–2022

| --- | --- |
Järjestyksessä:  47.
Joukkueita:  15
Runkosarja
Runkosarja alkoi:  9. syyskuuta 2021
Runkosarja päättyi:  22. maaliskuuta 2022
Voittaja:  Tappara
Pistepörssin voittaja:   Anton Levtchi (Tappara)
Paras pelaaja:   Petrus Palmu (Jukurit)
Pudotuspelit
Päiväys:  24. maaliskuuta 2022 – 28. huhtikuuta 2022
Mestari:   Tappara
Hopeaa:   TPS
Pronssia:   Ilves
Paras pelaaja:   Joona Luoto (Tappara) 
Pistepörssin voittaja:   Markus Nurmi (TPS)
 
Alempi sarjataso:  Mestis
 ← 2020–2021 2022–2023 → 
Jääkiekon SM-liigakausi 2021–2022 oli jääkiekon SM-liigan 47. kausi. Runkosarja alkoi 9. syyskuuta ja päättyi 22. maaliskuuta. Rauman Lukko lähti kauteen hallitsevana mestarina.
Kauden rakenne

Kausi alkoi 9. syyskuuta edelliskauden finalistien Rauman Lukon ja Turun Palloseuran keskinäisellä koitoksella. Runkosarjan otteluohjelma sisälsi kuuden edelliskauden tapaan yhteensä 450 ottelua, 60 kutakin joukkuetta kohti. Täysiä seitsemän ottelun kierroksia pelattiin kaikkiaan 20. Perjantai ja lauantai toimivat pääasiallisina ottelupäivinä, ja kaikkiaan 275 ottelua eli 61 prosenttia kaikista pelattiin viikonloppuisin. Keskiviikkopelejä oli 99 eli 22 prosenttia ja torstaipelejä 43 eli 10 prosenttia kaikista otteluista.
Otteluohjelma oli tauolla Euro Hockey Tourin ajan 7.–14. marraskuuta. Jouluna pidettiin viikon mittainen ottelutauko, joka päättyy täyteen ottelukierrokseen tapaninpäivänä. Tampereella avattiin joulukuussa uusi Nokia Areenaksi nimetty jäähalli Ilveksen ja Tapparan käyttöön. Uudella areenalla pelattiin 19. helmikuuta kaksi ottelua, kun Ilves isännöi omaansa iltapäivällä ja Tappara illalla.
Runkosarjan päätöskierros pelattiin 22. maaliskuuta. Pudotuspelit alkoivat heti paria päivää myöhemmin 24. maaliskuuta ja päättyivät 28. huhtikuuta, joiden päätteeksi Suomen mestaruutta juhli Tappara.
Päättyneen runkosarjan neljä parasta joukkuetta pääsivät Mestarien liigaan ja viides joukkue Spengler Cupiin.
Osallistuvat joukkueet

| Joukkue | Kotikaupunki | Areena | Kapasiteetti | Päävalmentaja | Kapteeni |
| --- | --- | --- | --- | --- | --- |
| HIFK | Helsinki | Helsingin jäähalli | 8 200 |  Ville Peltonen |  Teemu Tallberg |
| HPK | Hämeenlinna | Pohjantähti Areena | 5 360 |  Jarno Pikkarainen |  Markus Nenonen |
| Ilves | Tampere | Tampereen jäähalli (marraskuun loppuun asti)   Nokia Arena | 7 300   13 330 |  Jouko Myrrä |  Eemeli Suomi |
| Jukurit | Mikkeli | Ikioma Areena | 4 200 |  Olli Jokinen |  Petrus Palmu |
| JYP | Jyväskylä | LähiTapiola Areena | 4 437 |  Jukka Ahvenjärvi |  Jan Ščotka |
| KalPa | Kuopio | Olvi Areena | 5 300 |  Tommi Miettinen |  Tuomas Kiiskinen |
| KooKoo | Kouvola | Lumon Areena | 5 950 |  Olli Salo |  Alexander Bonsaksen |
| Kärpät | Oulu | Oulun Energia Areena | 6 485 |  Lauri Marjamäki |  Atte Ohtamaa |
| Lukko | Rauma | Kivikylän Areena | 4 700 |  Marko Virtanen |  Anrei Hakulinen |
| Pelicans | Lahti | Isku Areena | 5 371 |  Tommi Niemelä |  Joonas Jalvanti |
| SaiPa | Lappeenranta | Kisapuiston jäähalli | 4 820 |  Pekka Virta |  Jarno Koskiranta |
| Sport | Vaasa | Vaasan Sähkö Areena | 5 000 |  Risto Dufva |  Erik Riska |
| Tappara | Tampere | Tampereen jäähalli (marraskuun loppuun asti)   Nokia Arena | 7 300   13 330 |  Jussi Tapola |  Otto Rauhala |
| TPS | Turku | Gatorade Center | 11 820 |  Jussi Ahokas |  Juhani Jasu |
| Ässät | Pori |  Isomäki Areena   11.3.2022    West Areena  | 6 350 |  Karri Kivi |  Jarno Kärki |
Osallistuvat joukkueet > Valmentajavaihdokset

| Joukkue | Lähtevä valmentaja | Syy | Päiväys | Sijoitus sarjataulukossa | Tuleva valmentaja |
| --- | --- | --- | --- | --- | --- |
| HPK |  Tiilikainen Matti Tiilikainen | Irtisanottu | 3. lokakuuta 2021  | 15. |  Pikkarainen Jarno Pikkarainen |
| Ässät |  Selin Ari-Pekka Selin | Irtisanottu | 23. marraskuuta 2021  | 15. |  Kivi Karri Kivi |
| Kärpät |  Mikkola Lauri Mikkola | Irtisanottu | 27. helmikuuta 2022  | 7. |  Marjamäki Lauri Marjamäki |
Sarjataulukko

| Sij>  | Joukkuen • k •  | O | V | JAV | JAH | H | TM | PM | ME | P | P/O | Karsinta |
| --- | --- | --- | --- | --- | --- | --- | --- | --- | --- | --- | --- | --- |
| 1 | Tappara | 60 | 31 | 9 | 4 | 16 | 188 | 120 | +68 | 115 | 1,92 | Etenee puolivälieriin |
| 2 | Jukurit | 60 | 31 | 8 | 4 | 17 | 166 | 138 | +28 | 113 | 1,88 | Etenee puolivälieriin |
| 3 | Ilves | 60 | 28 | 10 | 7 | 15 | 191 | 168 | +23 | 111 | 1,85 | Etenee puolivälieriin |
| 4 | TPS | 60 | 29 | 6 | 3 | 22 | 151 | 137 | +14 | 102 | 1,70 | Etenee puolivälieriin |
| 5 | HIFK | 59 | 27 | 5 | 8 | 19 | 174 | 146 | +28 | 99 | 1,68 | Etenee puolivälieriin |
| 6 | Kärpät | 60 | 24 | 7 | 9 | 20 | 171 | 141 | +30 | 95 | 1,58 | Etenee puolivälieriin |

| 7 | HPK | 60 | 24 | 9 | 5 | 22 | 147 | 135 | +12 | 95 | 1,58 | Etenee 1. kierrokselle |
| 8 | KooKoo | 60 | 25 | 5 | 9 | 21 | 148 | 141 | +7 | 94 | 1,57 | Etenee 1. kierrokselle |
| 9 | Pelicans | 60 | 25 | 4 | 10 | 21 | 142 | 142 | 0 | 93 | 1,55 | Etenee 1. kierrokselle |
| 10 | Lukko | 58 | 24 | 5 | 7 | 22 | 169 | 151 | +18 | 89 | 1,53 | Etenee 1. kierrokselle |

| 11 | KalPa | 60 | 19 | 9 | 13 | 19 | 167 | 159 | +8 | 88 | 1,47 | Ei etene pudotuspeleihin |
| 12 | Sport | 59 | 18 | 8 | 7 | 26 | 120 | 155 | −35 | 77 | 1,31 | Ei etene pudotuspeleihin |
| 13 | JYP | 60 | 14 | 8 | 4 | 34 | 139 | 221 | −82 | 62 | 1,03 | Ei etene pudotuspeleihin |
| 14 | SaiPa | 60 | 15 | 3 | 7 | 35 | 128 | 193 | −65 | 58 | 0,97 | Ei etene pudotuspeleihin |
| 15 | Ässät | 60 | 11 | 7 | 6 | 36 | 127 | 181 | −54 | 53 | 0,88 | Ei etene pudotuspeleihin |
Pudotuspelit

Runkosarjan kuusi parasta joukkuetta etenivät suoraan puolivälieriin ja sijoille 7–10 sijoittuneet joukkueet pelasivat 1. kierroksella, jossa voittajat ratkottiin yhteispisteillä kahdessa ottelussa. 1. kierroksen otteluissa voitiin siis tavanomaisesta poiketen päätyä myös tasatulokseen. Mikäli voitot olivat toisen ottelun varsinaisen peliajan jälkeen tasan, toisen ottelun perään pelattiin jatko-ottelu 20 minuutin erin maaliin saakka. Puolivälierät alkoivat 27. maaliskuuta ja puolivälieristä eteenpäin pudotuspeleissä pelattiin jälleen muutaman kauden tauon jälkeen normaalilla paras seitsemästä -menetelmällä.
Pudotuspelit > Pronssiottelu

| 0 | 1 | 2 | 3 | 4 | 5 |
| --- | --- | --- | --- | --- | --- |
| 24. huhtikuuta 2022 | Ilves | 3–2 | KooKoo | Nokia Arena |  |
17.00: 
| 17.00 | (2–0, 1–2, 0–0)  | (2–0, 1–2, 0–0)  | (2–0, 1–2, 0–0)  | Yleisömäärä: 11 606  Tuomarit:   Boman   Brännare |  |
| 17.00 |   Sebők (Lancaster, Päkkilä) – 10.18   Lancaster (Oden, Haapala) – 17.24   Suomi (Johansson, Kontiola) – 32.05 |   1–0   2–0   3–0   3–1   3–2 |      37.31 – Rautiainen (Strömberg, Antonen) yv   38.25 – Strömberg (Koblížek, Tuomola) | Yleisömäärä: 11 606  Tuomarit:   Boman   Brännare |  |
| 17.00 |   | Jäähyt |   | Yleisömäärä: 11 606  Tuomarit:   Boman   Brännare |  |
| 17.00 | 1 x 2 min = 2 min |  | 6 x 2 min = 12 min | Yleisömäärä: 11 606  Tuomarit:   Boman   Brännare |  |
| 17.00 |   | Maalivahdit |   | Yleisömäärä: 11 606  Tuomarit:   Boman   Brännare |  |
| 17.00 | Žerenko 7+3+10=20 |  | 11+12+11=34 Malík   (pois: 57.45 – 59.10 ja 59.34 – 60.00) | Yleisömäärä: 11 606  Tuomarit:   Boman   Brännare |  |
17.00: 
17.00: 






Ilves voitti pronssia.